Mohd Murtadza Ahmad

Allahyarham Dato' Syeikh Haji Mohd Murtadza bin Syeikh Haji Ahmad (5 Mei 1937 – 14 Mac 2017) ialah bekas Mufti Kerajaan Negeri Sembilan yang berkhidmat dari 1987 hingga 2009. Beliau juga pernah menjadi syeikh tarekat bagi Tarekat Ahmadiah Idrisiah Rasyidiah Dandarawiah yang berdaftar di bawah Jabatan Mufti Kerajaan Negeri Sembilan.

 Latar belakang 
Mohd Murtadza mendapat pendidikan awal di Sekolah Dato' Shahbandar, Rasah. Kemudian meneruskan pengajiannya di Madrasah Al-Khairiah, Singapura bersama bapa saudaranya Tuan Haji Abdul Rasyid, dan kemudian di Madrasah al-Attas Al-Arabiah, Johor Bahru hingga tahun 1956. Pada tahun 1957, beliau melanjutkan pelajaran di Madrasah Al Mashoor, Pulau Pinang. Kemudian tahun 1961 beliau menyambung pengajiannya ke luar negara iaitu di Maahad al-Kaherah dan seterusnya menuntut di Universiti al-Azhar, Kaherah pada tahun 1967 hingga 1974.

 Menjadi Mufti 
Beliau telah dilantik sebagai Mufti pada 1987 menggantikan penyandang sebelumnya, Dato Haji Abu Hasan Sail. Antara jasanya termasuk mewujudkan Enakmen Murtad pada 2004 dan Enakmen Tarekat Tasawuf pada 2007 yang menjadikan Jabatan Mufti Kerajaan Negeri Sembilan sebagai negeri yang pertama mewujudkan kedua-dua enakmen ini yang turut menjadi contoh kepada negeri lain.

 Meninggal dunia 
Mohd Murtadza meninggal dunia pada 14 Mac 2017 di Sendayan, Negeri Sembilan akibat sakit tua. Beliau telah disemadikan di Tanah Perkuburan Makam Tuan Haji Said, Seremban.

 Anugerah & pengiktirafan 

 Darjah kebesaran 


 Darjah Dato' Setia Negeri Sembilan (D.S.N.S.) - Dato' (1988)

 Anugerah ketokohan 

 Tokoh Maal Hijrah Negeri Sembilan - 2000
 Tokoh Ulama sempena Sambutan 100 tahun Madrasah Al-Attas - 2011

 Rujukan 

Kategori:Mufti Negeri Sembilan
Kategori:Orang dari Negeri Sembilan
Kategori:Muslim Malaysia
Kategori:Orang Malaysia berketurunan Melayu
Kategori:Pemimpin tarekat sufi di Malaysia
Kategori:Alumni Universiti Al-Azhar